31.1.2023
RO
Jurnalul Oficial al Uniunii Europene
L 28/27
(3) Statele membre transmit Comisiei datele istorice privind uneltele de pescuit dispuse în jurul FAD-urilor de navele lor de pescuit cu plasă-pungă până la 30 iunie 2023.
În cazul în care un stat membru nu transmite datele respective până la data menționată, navele de pescuit care arborează pavilionul acestuia nu pot instala unelte de pescuit în jurul FAD-urilor până când Comisia nu primește respectivele date de la statul membru respectiv în vederea comunicării ulterioare a acestora către ICCAT.
Secțiunea 4 Zo n a C o n ve n ț i e i C C A M LR
Articolul 27 Notificări referitoare la pescuitul de explorare de pește dințos (Dissostichus spp.)
În 2023, statele membre pot participa la pescuitul de explorare de pește dințos (Dissostichus spp.) cu paragate în subzonele FAO 88.1 și 88.2, precum și în diviziunile FAO 58.4.1, 58.4.2 și 58.4.3a, în afara zonelor de jurisdicție națională.
Statele membre care intenționează să participe informează Secretariatul CCAMLR în conformitate cu articolele 7 și 7a din Regulamentul (CE) nr.
601/2004 cel târziu până la 1 iunie 2023.
Articolul 28 Limite ale pescuitului de explorare de pește dințos (Dissostichus spp.)
(1) În sezonul de pescuit 2022-2023, pescuitul de pește dințos (Dissostichus spp.) este limitat la statele membre, subzonele și numărul de nave stabilite în tabelul A din anexa VII și se aplică TAC-urile și limitele capturilor accidentale stabilite în tabelul B din anexa respectivă.
(2) Este interzis pescuitul direcționat al speciilor de rechini în alte scopuri decât cercetarea științifică.
Toți rechinii, în special puietul și femelele gestante, capturați accidental în cadrul activităților de pescuit de pește dințos (Dissostichus spp.) se eliberează vii.
(3) Dacă este cazul, activitățile de pescuit în orice unitate de cercetare la scară mică (SSRU) încetează atunci când captura raportată atinge TAC specificată, iar SSRU respectivă se închide pentru pescuit pentru restul sezonului de pescuit.
(4) Pescuitul are loc într-o zonă geografică și batimetrică cât se poate de întinsă, pentru a se obține informațiile necesare în vederea determinării potențialului de pescuit și a se evita concentrarea excesivă a capturilor și a efortului de pescuit.
Cu toate acestea, pescuitul în subzonele FAO 48.6 și 88.1, precum și în diviziunea FAO 58.4.3a, în cazurile în care este permis în conformitate cu articolul 26, este interzis la adâncimi mai mici de 550 de metri.
Articolul 29 Pescuitul de krill antarctic în sezonul de pescuit 2022-2023 (1) Statele membre care intenționează să pescuiască krill antarctic (Euphausia superba) în zona Convenției CCAMLR în cursul sezonului de pescuit 2022-2023 notifică acest lucru Comisiei, cel târziu până la 1 mai 2023, utilizând formularul prevăzut în partea B din apendicele la anexa VII.
Pe baza informațiilor furnizate de statele membre, Comisia transmite notificările Secretariatului CCAMLR până cel târziu la 30 mai 2023.
(2) Notificarea menționată la alineatul (1) de la prezentul articol include informațiile prevăzute la articolul 3 din Regulamentul (CE) nr.
601/2004 pentru fiecare navă de pescuit care urmează să fie autorizată să participe la pescuitul de krill antarctic.
(3) Un stat membru care intenționează să pescuiască krill antarctic în zona Convenției CCAMLR își notifică intenția de a face acest lucru numai în ceea ce privește navele de pescuit autorizate care în momentul notificării: (a) arborează pavilionul său; sau